
דברי הסבר:
[bookmark: TextBody5]המערכת הפסיכיאטרית נמצאת במצב של הזנחה קיצונית, במצב תשתיות רעוע של מרפאות, במחסור חמור של הכשרת מומחים בפסיכיאטריה ובמצוקה קשה של מחסור בכוח אדם.

הפסיכיאטריה בישראל נמצאת כיום במשבר חמור וסובלת מהזנחה מתמשכת של המדינה לאורך שנים, אשר פגעה לא רק במאות אלפי מטופלים בישראל שנזקקו מידי יום לשרותי הפסיכיאטריה, אלא בכלל אזרחי ישראל.

המערכת הפסיכיאטרית נמצאת במצב של הזנחה קיצונית - תקני פסיכיאטרים לא מאוישים, תשתיות מוזנחות של מרפאות, ומחסור בתקנים – מביאים למתן טיפול חלקי בחולים, והעדר נגישות של פסיכיאטרים .

מצב תשתיות רעוע: התשתיות המבניות בפסיכיאטריה מוזנחות מאד.

מחסור חמור בהכשרת מומחים בפסיכיאטריה: כשליש מהתקנים למתמחים נותרים מיותמים ללא דורש. מדובר כיום על כ-70 תקנים של מתמחים, אשר אינם מאוישים כלל במערכת הפסיכיאטרית בישראל.

אחד מכל שלושה אזרחים בישראל סובל כיום מדיכאון וחרדה ואינו מטופל כראוי – מה שעשוי להגדיל את שיעור המתאבדים בישראל (500 מתאבדים מדי שנה), ועלול לגרום לעליה בתופעות של אלימות.

לאור כל זאת אנחנו מבקשים לערוך דיון מהיר בוועדה.

